
[bookmark: _Hlk145409783]Tárgy: Javaslat a Budapest Főváros XIV. Kerület Zugló Önkormányzata 2026. évi közbeszerzési tervének módosítására

I. Előzmények
___________________________________________________________________________
Budapest Főváros XIV. Kerület Zugló Önkormányzata Képviselő-testülete a „Budapest Főváros XIV. Kerület Zugló Önkormányzata és Polgármesteri Hivatala 2026. évi közbeszerzési tervének” elfogadásáról szóló 72/2026. (III. 26.) önkormányzati határozatával elfogadta a Budapest Főváros XIV. Kerület Zugló Önkormányzata és Polgármesteri Hivatal 2026. évi közbeszerzési tervét (2. számú melléklet), majd elsőízben 2026. május 28. napjával az Önkormányzat közbeszerzési terve a Képviselő-testület 159/2026. (V.28.) önkormányzati határozatával (3. számú melléklet), másodízben pedig 2026. június 25. napjával az Önkormányzat közbeszerzési terve a Képviselő-testület 215/2026. (VI.25.) önkormányzati határozatával módosításra került (4. számú melléklet).

A közbeszerzésekről szóló 2015. évi CXLIII. törvény (a továbbiakban: Kbt.) 42. § (3) bekezdése alapján ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is. A Budapest Főváros XIV. Kerület Zugló Önkormányzata Képviselő-testülete 1/2020. (II. 27.) normatív határozatával elfogadott Közbeszerzési Szabályzat II.1.1. pontja alapján, a közbeszerzési terv a Képviselő-testület jóváhagyásával módosítható. 

II. Vélemények
___________________________________________________________________________
Budapest Főváros XIV. Kerület Zugló Önkormányzata (a továbbiakban: Önkormányzat) közbeszerzési tervét érintően új igényként merült fel a III. negyedévre tervezetten megindítandó közbeszerzés tárgyaként az alábbi közbeszerzési eljárás:

1. „Budapest Főváros XIV. Kerület Zugló Önkormányzata Intézménye, a Zuglói Egyesített Bölcsődék részére történő élelmiszer és főzési alapanyag beszerzése („Tej- tejtermékek, diétás alapanyagok)”, EKR szerinti rövid elnevezés: „Tej- tejtermékek, diétás alapanyagok” tárgyú közbeszerzési eljárás, mely tervezetten a Kbt. Második Része, 81. § szakasz szerinti uniós, nyílt eljárásrendben kerül lefolytatásra


A fentiekre tekintettel szükséges a közbeszerzési terv kiegészítése a 5. számú melléklet szerinti tartalommal. Budapest Főváros XIV. Kerület Zugló Önkormányzata Képviselő-testülete 2026. március 26. napján elfogadott, majd 2026. május 28. napján, továbbá 2026. június 25. napján módosított közbeszerzési terve, jelen módosítással érintett kiegészítéssel egységes szerkezetben a 6. számú mellékletben került feltüntetésre.
A közbeszerzési terv minimális adattartalmát a Kbt. 42. § (5) bekezdésének felhatalmazása alapján az elektronikus közbeszerzés részletes szabályairól szóló 424/2017. (XII.19.) Korm. rendelet (továbbiakban: EKR rendelet) 7. §-a határozza meg. 
Az Önkormányzat, mint önálló ajánlatkérő tekintetében összeállított módosított táblázat, ezen kötelező adattartalommal kerül kialakításra.

Gazdasági Főosztály véleménye: Észrevételt nem tesz.

Jogi Főosztály véleménye: Az előterjesztésben közölt adatok és információk alapján jogi észrevételt nem tesz.

III. Bizottsági vélemények
___________________________________________________________________________

Az előterjesztést a Gazdasági Bizottság tárgyalja.






























IV. Döntési javaslat
___________________________________________________________________________

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. számú mellékletét képező, Budapest Főváros XIV. Kerület Zugló Önkormányzata 2026. évi közbeszerzési tervének módosításáról szóló határozati javaslatot. 

Az 1. számú melléklet szerinti határozathozatal a Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdés alapján egyszerű többséget igényel.

Budapest, 2026. augusztus 18.

Rózsa András
[bookmark: _GoBack]Polgármester

Mellékletek:
1. számú melléklet: Határozati javaslat
2. számú melléklet: Kivonat a Képviselő-testület 2026. március 26. napi ülésének jegyzőkönyvéből (72/2026. (III. 26.) számú határozat kivonat)
3. számú melléklet: Kivonat a Képviselő-testület 2026. május 28. napi ülésének jegyzőkönyvéből (159/2026. (V. 28.) számú határozat kivonat)
4. számú melléklet: Kivonat a Képviselő-testület 2026. június 25. napi ülésének jegyzőkönyvéből (215/2026. (VI. 25.) számú határozat kivonat)
5. számú melléklet: Budapest Főváros XIV. Kerület Zugló Önkormányzata 2026. évi közbeszerzési terv kiegészítése
6. számú melléklet: Budapest Főváros XIV. Kerület Zugló Önkormányzata 2026. évi módosított közbeszerzési terv (4. verzió)

Az előterjesztést készítette: dr. András Annamária Flóra közbeszerzési referens (Polgármesteri Hivatal, Üzemeltetési Főosztály)


1. sz. melléklet a 123-521/2026 számú előterjesztéshez

Határozati javaslat

Budapest Főváros XIV. Kerület Zugló Önkormányzata
Képviselő-testülete

……../2026. (IX. 3.) 

önkormányzati határozata

A Budapest Főváros XIV. Kerület Zugló Önkormányzata 2026. évi közbeszerzési tervének módosításáról

Budapest Főváros XIV. Kerület Zugló Önkormányzata Képviselő-testülete az előterjesztés 5. számú melléklete szerinti kiegészítéssel és az 6. számú melléklete szerinti tartalommal a Budapest Főváros XIV. Kerület Zugló Önkormányzata 2026. évi közbeszerzési tervének módosítását jóváhagyja. 

Határidő: 	azonnal (az előírt helyen történő közzétételre)
Felelős: 	Rózsa András polgármester (Üzemeltetési Főosztály útján)

